AIT รับผลดีตัดขายหุ้นทั้งหมดบริษัทเคิร์ซพร้อมลุ้นได้งานเพิ่ม 2H/58 แนะนำซื้อ
AIT รับผลดีตัดขายหุ้นทั้งหมดบริษัทเคิร์ซ เนื่องจากคาดว่า จะได้ประโยชน์1) บันทึกกำไรจากการขายหุ้น (หักภาษี) ราว 42 ล้านบาท คิดเป็นมูลค่าต่อหุ้น 0.20 บาท (ณ 30 มิ.ย.15 บริษัทเคิร์ซ มีมูลค่าทางทางบัญชี 27 ล้านบาท) 2) ไม่ต้องรับรู้ผลขาดทุนของบริษัทเคิร์ซอีกต่อไป ระยะสั้นมองว่าราคาหุ้น AIT มีโอกาสปรับขึ้นต่อปรับประเด็นบวกดังกล่าว ประกอบกับโอกาสได้งานเพิ่มในครึ่งหลังปี58 
22 ก.ย. 2558

บล.โนมูระ พัฒนสิน ระบุในบทวิเคราะห์ (22 ก.ย.) ว่า บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT มีมุมมอง Positive หลังตัดสินใจขายหุ้นที่ถือทั้งหมดในบริษัทเคิร์ซ (บริษัทย่อย AIT ถือ 72.3%) จำนวน 813,500 หุ้น ราคาเสนอขาย 80 ล้านบาท ให้กับนายกันต์ เกิดแก้ว ซึ่งเป็นผู้ถือหุ้นเดิมและกรรมการบริษัทเคิร์ซ ซึ่งบริษัทดำเนินการเสร็จสิ้นในวันที่ 18 ก.ย.15 
เนื่องจากคาดว่า AIT จะได้ประโยชน์1) บันทึกกำไรจากการขายหุ้น (หักภาษี) ราว 42 ล้านบาท คิดเป็นมูลค่าต่อหุ้น 0.20 บาท (ณ 30 มิ.ย.15 บริษัทเคิร์ซ มีมูลค่าทางทางบัญชี 27 ล้านบาท)
2) ไม่ต้องรับรู้ผลขาดทุนของบริษัทเคิร์ซอีกต่อไป โดยบริษัทเคิร์ซ (ทุนจดทะเทียนชำระแล้ว 115 ล้านบาท)ดำเนินธุรกิจให้บริการอินเตอร์เน็ตและ Data center สำหรับลุกค้าองค์กร ในปี 57 และในครึ่งแรกปี 58 AIT รับรู้ผลขาดทุนจากบริษัทนี้จำนวน 9 ล้านบาท และ 8 ล้านบาท ตามลำดับ คิดเป็น 1.4% ของกำไรสุทธิปี 57และ 3% ของกำไรงวดในครึ่งแรกปี 58
ปัจจุบัน AIT ร่วมลงทุนธุรกิจใหม่ 4 โครงการ 1) ธุรกิจ Submarine cable เส้นทางจากย่างกุ้ง-สตูล-ปีนัง (เงินลงทุนเฉพาะ AIT 238 ล้านบาท) 2) ธุรกิจให้บริการระบบ Billing (เงินลงทุน 60 ล้านบาท) 3) งานวางระบบข้อมูลกรมที่ดีในประเทศลาว (เงินลงทุน 150 ล้านบาท) และ 4) ธุรกิจ Mobile LTE ของ TOT รอผลสรุปจาก TOT ในการคัดเลือกให้เข้าร่วมธุรกิจให้บริการโทรศัพท์มือถือ 4G ของ TOT
นอกจากนี้ยังมีแผนร่วมลงทุนในธุรกิจ Data center เราคาดว่าจะเป็นการร่วมลงทุนกับ ILINK และคาดว่าเงินจากการขายหุ้นบริษัทเคิร์ซจะนำมาใช้ลงทุนธุรกิจใหม่เหล่านี้
 ระยะสั้นมองว่าราคาหุ้น AIT มีโอกาสปรับขึ้นต่อปรับประเด็นบวกดังกล่าว ประกอบกับโอกาสได้งานเพิ่มในครึ่งหลังปี58   จะเป็น Catalyst ต่อราคาหุ้น สำหรับราคาเป้าหมาย AIT ของ IAA Consensus ประเมินที่ 28.89 บาท มี upside 17% จากราคาปัจจุบัน เรามองเป็นโอกาส “เก็งกำไร” จากราคาหุ้นที่ปรับลงมา 35%YTD และแย่กว่า SET 30%